|  |  |
| --- | --- |
| **IZVJEŠĆE O SAVJETOVANJU S JAVNOŠĆU**  **U POSTUPKU DONOŠENJA**  **PRORAČUNA GRADA PULE ZA 2023. GODINU I PROJEKCIJA PRORAČUNA GRADA PULE ZA 2024. I 2025. GODINU**  Nositelj izrade izvješća: Grad Pula - Pola, Upravni odjel za financije i gospodarstvo  Pula, 04.11.2022. godine | |
| **Naziv akta za koji je provedeno savjetovanje s javnošću** | **Nacrt prijedloga Proračuna Grada Pule za 2023. godinu i projekcija Proračuna Grada Pule za 2024. i 2025. godinu** |
| **Naziv tijela nadležnog za izradu nacrta / provedbu savjetovanja** | Upravni odjel za financije i gospodarstvo |
| **Razlozi za donošenje akta i ciljevi koji se njime žele postići uz sažetak ključnih pitanja** | Grad Pula-Pola sukladno Zakonu o proračunu donosi Proračun Grada Pule za 2023. godinu i projekcije Proračuna Grada Pule za 2024. i 2025. godinu. Proračun je temeljni financijski akt grada i sadrži sve planirane programe, aktivnosti i projekte koji se planiraju realizirati u trogodišnjem razdoblju a koje su u skladu sa Provedbenim programom Grada Pule za razdoblje 2021. do 2025. godine. |
| **Objava dokumenata za savjetovanje** | https://www.pula.hr/hr/eusluge/ekonzultacije/ekonzultacije-u-tijeku/85/nacrt-proracuna-grada-pula-pola-za-2023-2025-godinu/ |
| **Razdoblje provedbe savjetovanja** | Internetsko savjetovanje s javnošću provedeno je u razdoblju od 19. listopada 2022. godine do 3. studenog 2022. godine |
| **Pregled osnovnih pokazatelja uključenosti savjetovanja s javnošću** | U propisanom roku zaprimljeno je 14 prijedloga podnesena od strane zainteresirane javnosti s višestrukim primjedbama i prijedlozima, 1 prijedlog zaprimljen je van propisanog roka te se nije razmatrao. Od svih zaprimljenih prijedloga u propisanom roku, 1 je prijedlog prihvaćen, 13 prijedloga nije prihvaćeno. |
| **Troškovi provedenog savjetovanja** | Provedba javnog savjetovanja nije iziskivala dodatne financijske troškove. |

**Pregled prihvaćenih i neprihvaćenih mišljenja i prijedloga s obrazloženjem**

|  |  |  |  |
| --- | --- | --- | --- |
| **RB** | **Sudionik savjetovanja (ime i prezime pojedinca, naziv organizacije)** | **Tekst zaprimljenog prijedloga ili mišljenja** | **Status prijedloga ili mišljenja (prihvaćanje/neprihvaćanje s obrazloženjem)** |
| 1. | Ivan Perković | Zaprimljen 19.10.2022.  Poštovani,  Molim Vas da se sjetite vjerojatno najopasnije ceste južne Istre, Fažanske ceste i da je ukoliko ste u mogućnosti uvrstite u proračun sa nogostupom i javnom rasvjetom. Zapuštena je i zaboravljena, a preopasna je za odgađanje, kako domicilnom stanovništvu tako i turistima kojih je kroz ovu cestu iz godine u godinu sve više. Neću dužiti jer vjerujem da imate ogroman broj upita i prijedloga, a ja ovaj već više godina ponavljam, pa i ove godine šaljem prijedlog.  U nadi konačnog rješenja unaprijed zahvaljujem,  Svako dobro u budućem radu,  Lijepi pozdrav, | Zaprimljeni prijedlog nije ispravan jer nije ispunjen na obrascu i ne sadržava sve propisane elemente, odnosno nije dostavljen prijedlog na način da je upisano što se želi u sljedećoj godini financirati, u kojem iznosu, zašto se želi navedeno financirati, zatim koji program/aktivnost se za isti iznos smanjuje i iz istog izvora financiranja.  Stranka je mailom obaviještena o načinu podnošenja prijedloga na propisanom obrascu a i o tome da je Fažanska cesta planirana u Proračunu Grada Pule za 2023. i projekcijama proračuna Grada Pule za 2024. godinu i 2025. godinu. Na što se stranka zahvalila i nije dostavila novi prijedlog. |
| 2. | Udruga Institut Pula | Zaprimljen 24.10.2022.  Predlažemo slijedeću promjenu u Proračunu Grada Pula – Pola za 2023. - 2025. godinu  **POVEĆANJE RASHODA**  Program 4007 SOCIJALNA SKRB  Aktivnost / Projekt A 407001 - PRENOĆIŠTE  Izvor financiranja 1.1. opći primici  Oznaka skupine ekonomske klasifikacije i naziv 066 rashodi vezani za stanovanje  Predloženi iznos za povećanje: 33.200,00 EUR  Novi iznos rashoda: 33.200,00 EUR  **SMANJENJE RASHODA**  Program 040 UPRAVNI ODJEL ZA PROSTORNO PLANIRANJE I ZAŠTITU OKOLIŠA  Aktivnost / Projekt A 305002 Izgradnja kapitalnih objekta i komunalne infrastrukture  Izvor financiranja 4.2. Rashod za nabavu proizvedene dugotrajne imovine  Oznaka skupine ekonomske klasifikacije i naziv Glava 04001 Upravni odjel za prostorno planiranje i zaštitu okoliša  Predloženi iznos za smanjenje: 33.200,00 EUR  Novi iznos rashoda: 138.131,40 EUR  Proračun u Eur-ima iskazan je isključivo analitički te sam kod iskazivanja razdjela koristila fiksni tečaj konverzije  OBRAZLOŽENJE:  Poštovani  *Ulažem prigovor na proračun jer smatram kako je jedna iznimno bitna i trenutno iznimno važna proračunska stavka izostavljena.*  Udruga Institut Pula već dugi niz godina surađuje sa lokalnom zajednicom i ima otvorena dva dnevna boravka koje svakodnevno posjećuju: osobe asocijalnog ponašanja, marginalizirana populacija, osobe koje žive u neadekvatnim uvjetima (šupama, automobilima i sl) , osobe koje žive bez energenata te kod nas obavljaju osobnu higijenu i beskućnici koji dane i noći provode doslovno na ulici. U 2009.godini otvorili smo dnevni boravak te od 2019 . imamo organizirano stanovanje kroz stambenu zajednicu i sve aktivnosti se financiraju sredstvima resornih ministarstava i vašim udjelom, no činjenica je da našem gradu goruće nedostaje mogućnost prenoćišta.  Grad Pula posljednjih 10 godina ima prihvatilište u organizaciji GDCK Pula, no oni nisu u mogućnosti organizirati sustav prenoćišta.  Institut posljednjih godinu dana intenzivno radi na sanaciji prostora u kojem se vrlo primjereno može organizirati usluga prenoćišta i radovi su se primakli gotovo samom kraju.  Dozvolite mi da se pozovem na Međunarodne sporazume kojima je je Republika Hrvatska potpisnik Lisabonom konvencijom koju je potpisana u lipnju 2021. preuzeli smo na sebe ciljeve:   1. Nitko ne smije spavati na ulici jer nema pristupačnog, sigurnog i primjerenog hitnog smještaja 2. Nitko ne smije živjeti u hitnom ili privremenom smještaju dulje nego što je potrebno da pređe u trajni smještaj 3. Nitko ne smije biti otpušten iz bilo koje ustanove ( zatvora, bolnice, ustanove socijalne skrbi i sl.) a da se toj osobi ne ponudi odgovarajući smještaj 4. Deložacije treba izbjegavati kada god je moguće pri čemu nitko ne smije biti deložiran a da se toj osobi ne ponudi odgovarajući smještaj u slučaju potrebe 5. Nitko ne smije biti diskriminiran jer je beskućnik   Nadalje, Hrvatska ima Zakon o socijalnoj srbi iz kojeg izdvajam pojedine članke i stavke na koje se pozivam.  Čl.3. Zakona o socijalnoj srbi kaže kako je  Socijalna skrb organizirana je djelatnost od javnog interesa čiji je cilj pružanje pomoći socijalno ugroženim osobama, kao i osobama u nepovoljnim osobnim ili obiteljskim okolnostima, a obuhvaća prevenciju, pomoć i podršku pojedincu, obitelji i skupinama, u svrhu unaprjeđenja kvalitete života, te poticanje promjena i osnaživanje korisnika, radi njihova aktivnog uključivanja u život zajednice.  Člankom 13. Kombinirana socijalna politika zagovara pluralizam kao okvir socijalne politike u kojem Vlada Republike Hrvatske i lokalne vlasti prepoznaju organizacije civilnog društva, strukovne komore i udruge, trgovačka društva, obitelj i druge dionike kao partnere u pripremi, donošenju te provedbi socijalnih programa.  Načelo socijalnih inovacija definirano je Člankom 14. koji kaže da Socijalne inovacije podrazumijevaju usluge, modele ili proizvode kojima se istodobno podmiruju socijalne potrebe učinkovitije od drugih te stvaraju novi društveni odnosi i suradnja, što se odnosi na razvoj inovativnih rješenja, novih organizacijskih oblika ili novih oblika suradnje i financiranja, a radi rješavanja socijalnih problema.  Člankom 289. Zakona o socijalnoj skrbi vrlo strogo određeno je da su (1) JLS i područne (regionalne) samouprave dužne osigurati sredstva za obavljanje djelatnosti socijalne skrbi sukladno istom Zakonu i zakonima kojima se uređuje financiranje jedinica lokalne i područne (regionalne) samouprave, u skladu sa socijalnim planom i mrežom socijalnih usluga na svojem području.  A St. (6) Veliki gradovi i gradovi sjedišta županija dužni su u svom proračunu osigurati sredstva za uslugu prehrane u pučkim kuhinjama, kao i pružanje usluge smještaja u prihvatilišta ili **prenoćišta za beskućnike na način propisan ovim Zakonom.**  Stavkom (10) Zakona jasno je iskazano da se ove usluge ne smatraju se tekućom pomoći iz državnog proračuna.  Financijske obveze velikih gradova i gradova sjedišta županija Člankom 291. propisuju  (1) Veliki gradovi i gradovi sjedišta županija dužni su poticati i osigurati građanima na svojem području druge oblike materijalne pomoći i potpora kao što je prehrana u pučkim kuhinjama, smještaj beskućnika u prihvatilište ili prenoćište, zbrinjavanje osoba koje primaju zajamčenu minimalnu naknadu u socijalne stanove, subvencije u plaćanju pojedinih socijalnih i drugih usluga sukladno svojim općim aktima i ovome Zakonu, poticati rad udruga i volonterski rad u socijalnoj skrbi te razvijati druge oblike socijalne skrbi na svojem području.  A istim Zakonom u Članak 292. St.(1) Republika Hrvatska ima pravo na povrat iznosa isplaćenih na ime prava na zajamčenu minimalnu naknadu, uslugu organiziranog stanovanja, uslugu smještaja.  *Stoga ovim putem, molim da se u PRORAČUN GRADA PULE za 2023.godinu žurno uvrsti iznos od = 250.000,00 kuna ( 33.200,00 Eur) kako bi osigurali početak rada prenoćišta na adresi Tršćanska 26 u Puli. Napominjem kako bi omogućavanjem usluge prenoćišta PULA POSTALA JEDINI GRAD koji u svom radijusu ima osigurano: PRIHVATILIŠTE, DNEVNI BORAVAK u organizaciji GDCK i udruge INSTITUT PULA, STAMBENU ZAJEDNICU i PRENOČIŠTE. Time, kao grad postajemo doista primjer o provedbi socijalnih programa i osiguravanja mogućnosti za svakog stanovnika. Osiguravamo ispunjenje apsolutno svih ciljeva Lisabonske konvencije i lider u provedbi socijalne politike i socijalne skrbi u RH.*  *Varja Bastiančić, predsjednica udruge Institut Pula* | Prijedlog se ne prihvaća.  Nije moguće osigurati dodatna sredstva za financiranje projekta. Grad je osigurao sredstva za rad Prihvatilišta za beskućnike kao i za smještaj bivših stanara “Samačkog hotela” u Pomer.  Predloženo je povećanje rashoda uvođenjem nove aktivnosti i to iz izvora opći primici dok je smanjenje rashoda predloženo iz izvora 4.2. Rashod za nabavu proizvedene dugotrajne imovine što nije u skladu sa Zakonom o proračunu, budući je i povećanje i smanjenje trebalo biti predloženo iz istog izvora. |
| 3. | Milan Nenezić | Zaprimljen 31.10.2022.  U nacrtu proračuna 2023- 2025 godine, potrebno je ubaciti stavku financiranja gradskim potporama mikro i malih poduzetnika iz grupe  "slobodna zanimanja"  **Obrazloženje:**  Prilikom izrade plana financiranja mjere Za razvoj poduzetništva „Potpore Pula 2023“ potrebno je u istu uvrstiti "slobodna zanimanja" kao zasebni segmet subvenciniranja zbog svih specifičnosti koja nose slobodnih zanimanja. Naime slobodna zanimanja zbog svoje specifičnosti, nisu u mogućnosti po sadašnjim stavkama sudjelovati u potporama koje mikro i malim poduzetnicima daje Grad Pula.  S poštovanjem, | Zaprimljeni prijedlog nije ispravan jer nije ispunjen na obrascu i ne sadržava sve propisane elemente, odnosno nije dostavljen prijedlog na način da je upisano što se želi u sljedećoj godini financirati, u kojem iznosu, zašto se želi navedeno financirati, zatim koji program/aktivnost se za isti iznos smanjuje i iz istog izvora financiranja.  Stranka je mailom obaviještena o načinu podnošenja prijedloga na propisanom obrascu, međutim dopuna prijedloga nije dostavljena. |
| 4. | Livio Nefat  Udruga Akademija zdravog življenja | Zaprimljen 01.11.2022.  Naziv prijedloga: Ukidanje prometnica i identifikacija pješačke zone   1. UVODNA KONSTATACIJA   „Pula se mora okrenuti moru. Ona je mediteranski grad koji živi - na trgovima, i to nije logično.“ Gradonačelnik F. Zoričić, Glas Istre od 19.X.2022. str. 9.   1. LOGIČNO RJEŠENJE   To „… okrenuti moru“ se neće ostvariti dokle god se s rive (dakle, s obale) ne eliminira promet cestovnih vozila. Dokaz za to su (samo radi primjera) od Pule manji Rovinj i od Pule veći Split koji su to uspješno učinili već prije puno godina. Površine na rivi koje se time „oslobađaju“ prepustiti, tj. namijeniti šetačima, terasama, barovima, caffeima, restoranima, gelaterijama, biciklistima, romobilima i drugim sadržajima.  Prateći trendove u ekologiji i mobilnosti u europskim gradovima i imajući u vidu konfiguraciju starog grada jako se (skoro pa samo-od-sebe) nameće zaključak da se to rješenje može najkvalitetnije ostvariti uspostavljanjem Pješačke zone u središtu starog grada. Naravno da se time određuje i nova organizacija, funkcioniranje života i prometa cijelog tog gradskog područja.   1. ZAKLJUČAK u 4 koraka   *Prvi korak :* proglasimo da nam je cilj ostvariti pješačku zonu u starom gradu.  *Drugi korak:* da bi ostvarili taj cilj moramo se suglasiti o fizičkom okviru (obuhvatu) te zone. Ponajbolje da o njemu odlučimo mi Puležani, ali prije toga je potrebno da taj okvir (možda u tri varijante: najuži, srednji i najširi, tj. najmanja, srednja i najveća pješačka zona) kao stručni prijedlog i podlogu za javnu raspravu definiraju (da banaliziramo – nacrtaju) stručnjaci (npr. Prometni fakultet ili sl.).  (Opaska: jedan mogući prijedlog najšireg okvira pješačke zone je u skeniranom crtežu u privitku)  *Treći korak:* Odabiranje konačnog okvira pješačke zone i određivanje faza njenog ostvarenja.  *Četvrti korak:* naručivanje svih potrebnih elaborata i dokumentacije za  provođenje u djelo odabrane varijante pješačke zone.   1. ZA KRAJ PRIJEDLOG   U svrhu provođenje odluka (tj. koraka) navedenih u prethodnom zaključku u Proračun za 2023. godinu se unosi nova stavka po nazivom „ Izrada pripremne dokumentacije osnovnog idejnog okvira (najuži, srednji i najširi) pješačke zone starog grada“ u iznosu od =9.000,00 Eura.  Na eksplicitno pitanje koju stavku umanjiti kako bi se „oslobodila“ sredstva za ovu novu stavku, naš je prijedlog da se to postigne brisanjem (u potpunosti) stavke:  „POGLAVLJE: NERAZVRSTANE CESTE; Trg Republike = 199.085,00 Eura (nastavlja se i u 2024.)“,  kao i eventualno smanjenjem iznosa stavke:  „POGLAVLJE: NERAZVRSTANE CESTE; „Merulićeva ulica = 170.305,00 Eura (nastavlja se i u 2024.).“  Privitak : *prijedlog najšireg okvira pješačke zone* | Prijedlog se ne prihvaća.  U prethodnom je razdoblju, odnosno u prvoj polovici ove godine, od strane Prometnog fakulteta izrađena je studija vezana uz širenje pješačkih zona na nekoliko lokacija na području grada Pule. Već su u prijedlogu proračuna za narednu godinu osigurana sredstva za daljnje aktivnosti razrade predloženih zahvata, pa je u navedenom kontekstu potrebno konstatirati da nije potrebno osiguravati daljnja financijska sredstva za istu namjenu.  Uz navedeno realizaciju kružnog čvorišta na Trgu Republike, uz sanaciju Marulićeve ulice, ocjenjujemo kao projekt od iznimnog značaja u segmentu rješavanja prometne problematike na području grada. Vrijeme provedbe, zbog zahtjevnosti projekta (financijski, građevinski i organizacijski) planira se kroz dva proračunska razdoblja, a sredstva predviđena u 2023. godini ključna su za provedbu postupka nabave za izvođenje radova i sklapanje ugovora pa bi njihovo smanjenje /brisanje onemogućilo planiranu dinamiku realizacije.  Predloženo je uvođenje nove stavke u iznosu od 9.000,00 EUR, uz smanjenje u potpunosti stavke Trg Republike u iznosu od 199.085,00 EUR te eventualno smanjenje iznosa stavke Marulićeva ulica koja je planirana u iznosu od 170.305,00 EUR.  Na predloženi način Proračun ne bi bio u ravnoteži. |
| 5. | Livio Nefat  Udruga Akademija zdravog življenja | Zaprimljen 01.11.2022.  Naziv prijedloga: *Brisanje stavke Trg Republike*   1. UVODNA KONSTATACIJA   *„…čekamo odobrenje iz Europske komisije, a sve je spremno i za Pulu centar (sredstva za sustav odvodnje Aglomeracije CENTAR – op. autora), za što je planirano 80 milijuna eura, to smo u iščekivanju javnog poziva iz EU …“*  Gradonačelnik F. Zoričić, Glas Istre od 19.X.2022.   1. DODATNI UVOD i komentar autora prijedloga    1. Koliko je nama u Udruzi AZŽ poznato u sklopu velikog projekta iz prethodne stavke (*sustav odvodnje Aglomeracije CENTAR za što je planirano 80 milijuna eura*) je predviđena zamjena starog, derutnog odvodnog kanala iz doba Habsburškog carstva novim velikim, širokim kanalom koji će se izgraditi od prefabriciranih armiranobetonskih elemenata. Taj novi kanal „siječe“, tj. treba proći u podzemlju Trga Republike.   Ako je to tako zar ima smisla išta sada raditi na tom trgu kada će se sve to morati prekopati čim stignu sredstva iz fondova EU zbog izgradnje tog novog kanala od Pragrande do mora (tj. do glavne pošte)?  Teško je nama koji sve radimo „pro bono“ ulaziti u sve detalje, ali postoji mogućnost da je predviđeno da se već sada u sklopu sredstava (radova) predviđenih ovim Proračunom postave novi armiranobetonski elementi, pa sve zatrpa i obave nadzemni radovi na tom trgu. No, zar smo toliko bogati da platimo iz našeg ograničenog proračuna sredstva koja su predviđena da stignu iz EU? Valjda su u sklopu onih spomenutih 80 milijuna Eura (to je čini mi se više nego cijeli jednogodišnji proračun našeg grada) predviđena sredstva i za kanal ispod Trga Republike, zar ne? Dakle niti u tom slučaju nema smisla sada izvoditi ikakve radove na tom raskrižju.   * 1. Drugi razlog da se sada NE izvode nikakvi radovi na Trgu Republike je taj da je prema ZAPISNIKU o obilasku terena trase JUŽNE POLOVICE tramvajske simetrale sjever-jug od Lučke uprave do Pragrande od 27. studenoga 2019. godine (u privitku ovom prijedlogu je skenirana prva stranica predmetnog zapisnika) predviđeno da upravo kroz Trg Republike prolazi trasa tramvaja (od stare Robne kuće i OTP banke do početka bivše Premanturske /sadašnje ulice Marsovog polja, odnosno između zgrade OZ-a CROATIA i parkirališta Marsovo polje 1). Koliko nam je poznato po sadašnjem projektu u sklopu radova predviđenih u ovom Proračunu NIJE zatražena, pa niti dobivena građevinska dozvola za tramvajski kolosijek koji je predviđen u tom Zapisniku. S toga smatramo da nema smisla išta sada raditi na om trgu dok se projekt uređena tog trga ne upotpuni tramvajskim kolosijekom kroz trg. Tek nakon toga, a vodeći računa o svemu prethodno rečeno u stavci Ad.3.1., eventualno krenuti u te radove.   2. Treći razlog da se sada NE izvode nikakvi radovi na Trgu Republike je taj da mi iz Udruge AZŽ ne vidimo nikakav poseban razlog da se sada potroše na tom poslu. Naime komentirali smo međusobno, a i pitali znance i prijatelje koji kao mi (s obzirom da stanujemo u tom dijelu grada) po dva, pa i više puta, dnevno (bilo kao pješaci, bilo kao automobilisti) prolazimo tim trgom kroz cijelu godinu nismo zamijetili neke česte kolapse ili slične žestoke situacije u prometu koje bi opravdavale da se intervenira na tom trgu i potroše veliki novci.  1. ZAKLJUČAK I ZA KRAJ PRIJEDLOG   Iz predloženog Proračuna izbrisati (u potpunosti) stavku:  „POGLAVLJE: NERAZVRSTANE CESTE; Trg Republike = 199.085,00 Eura (nastavlja se i u 2024.)“,  kao i eventualno i smanjenje iznosa stavke:  „POGLAVLJE: NERAZVRSTANE CESTE; „Marulićeva ulica =170.305,00 Eura (nastavlja se i u 2024.).“  Ta „oslobođena“ sredstva usmjeriti na druge, novopredložene stavke.  Privitak: skenirana prva stranica predmetnog zapisnika o obilasku terena trase JUŽNE POLOVICE tramvajske simetrale sjever-jug od Lučke uprave do Pragrande od 27. studenoga 2019. godine | Prijedlog se ne prihvaća.  Realizaciju kružnog čvorišta na Trgu Republike, uz sanaciju Marulićeve ulice, ocjenjujemo kao projekt od iznimnog značaja u segmentu rješavanja prometne problematike na području grada. Vrijeme provedbe, zbog zahtjevnosti projekta (financijski, građevinski i organizacijski) planira se kroz dva proračunska razdoblja, a sredstva predviđena u 2023. godini ključna su za provedbu postupka nabave za izvođenje radova i sklapanje ugovora pa bi njihovo smanjenje /brisanje onemogućilo planiranu dinamiku realizacije.  Navedeni su projekti prezentirani svim relevantnim dionicima, prvenstveno td Pragrande d.o.o. – nositelju projekta Pula Centar, sa kojim je usuglašena realizacija navedenog/ih zahvata, u skladu sa kojom će se provoditi daljnje aktivnosti u pogledu realizacije planiranih aktivnosti/zahvata iz projekta Pula Centar.  Predloženo je smanjenje u potpunosti stavke Trg Republike u iznosu od 199.085,00 EUR te eventualno smanjenje iznosa stavke Marulićeva ulica koja je planirana u iznosu od 170.305,00 EUR.  Navedene stavke predložene su za smanjenje i u provom prijedlogu, Naziv prijedloga: Ukidanje prometnica i identifikacija pješačke zonete na tako predloženi način nije precizno definiran iznos koji se želi smanjiti. |
| 6. | Livio Nefat  Udruga Akademija zdravog življenja | Zaprimljen 01.11.2022.  Naziv prijedloga: Unos 2 NOVIH stavki u predmetni Proračun za 2023. i to  *a) Dokumentacija za južnu polovicu gradske tramvajske simetrale sjever-jug i*  *b) Studija izvodljivosti za cijelu kombiniranu tramvajsko-željezničku mrežu Pule i njene okolice (misli se na krakove za Fažanu/Valbandon, Vodnjan/Galižana, Zračnu luku/Valtura i Medulin/Ližnjan)*   1. UVOD   Bezbroj naslova tekstova iz lokalnog tiska (Glas Istre) glede gužvi, zastoja i kolapsa prometa u Puli i prilaznim cestama za u grad i ulicama u gradu, te o silnim problemima s parkiranjem u središtu grada:  - *„UOBIČAJENE SLIKE TIJEKOM OBLAČNIJIH DANA NA PULSKIM ULICAMA“* , Glas Istre od 11.VIII.2016.  *- „PUŽEVIM KORAKOM IŠLO SE RIVOM“* , Glas Istre od 15.VII.2016.  - *„GUŽVA VEĆ UOBIČAJENA STVAR“*, i RUŽNO VRIJEME STVORILO VEĆ UOBIČAJENE PROBLEME U PROMETU“, Glas Istre od 11.VIII.2016., 27.VII.2017., 24.VII.2018.  - *„PROMETNI KOLAPS U PULI – S KRAJA NA KRAJ GRADA DUŽE OD SAT VREMENA“* , Glas Istre od 25.VII.2017.  - *„BILO KUDA GUŽVA SVUDA“* , Glas Istre od 07.VII.2018.  - *„SVI BI AUTOM U CENTAR GRADA, A PARKIRALIŠTA NA MANDRAČU I MARSOVOM POLJU – PRAZNA“*, Glas Istre od 04.VIII.2020.  - „GRAD PUCA PO ŠAVOVIMA, MANDRAČ I MARSOVO POLJE PRAZNI“, Glas Istre od 20.VIII.2020.   * I još puno, puno drugih članaka, izjava, objašnjenja i fotografija.   *OPASKA : većina gore navedenih fotografija i tekstova su dati (skenirani) u privitku*   1. RJEŠENJE, ZAKLJUČAK I KOMENTAR   Iz članaka prethodne(Ad.3) stavke je nedvosmisleno jasno da se promet cestovnih vozila prema središtu grada mora zamijeniti pojačanim prometnim sredstvima javnog prometa.  Prateći trendove u ekologiji ( glede CO2, zagađenja česticama i bukom) i mobilnosti u europskim gradovima, imajući u vidu zemljopisnu konfiguraciju starog grada, te uzimajući u obzir naslijeđenu infrastrukturu (misli se na željeznički kolosijek iz doba  Habsburškog carstva koji dobrim dijelom prolazi kroz stari dio grada, naročito po obali gradskog zaljeva) jako se nameće zaključak da se to rješenje može kvalitetno ostvariti obnavljanjem tramvajskog prometa.  Tehnički detalj: razmak između kotača tramvaja je (će biti) jednak standardnom razmaku šina željezničkog kolosijeka, dakle i željezničke kompozicije i tramvajske garniture će voziti po istom kolosijeku.  2.1.Glede moguće dileme da li tramvaj ili električni autobusi na el. baterije (shuttle) slijedi objašnjenje zašto je bolji tramvaj:  - Broj (tj. kapacitet) putnika je znatno veći u tramvaju nego u shuttle-u.  - Tramvaj ne ide po asfaltu, što znači da ne povećava gustoću prometa po  ulicama (zagušenjima, zastojima, kolapsima). Još važnije nimalo ne ovisi  o prometu po ulicama grada, nego vozi mirno i staloženo po tračnicama,  svom voznom redu.   * Tramvaj zauzima (po širini ) manju površinu prostora kojim prolazi, u   smislu da tramvaj ima vrata za ulaz/izlaz putnika na obje strane, pa mogu voziti samo po jednom (istom) kolosijeku u oba smjera, dok BUS-evi imaju vrata samo s jedne strane, pa to uvjetuje (u principu) da trebaju imati dvije vozne trake, tj. puni profil dvosmjerne ceste.   * Stav je Tima da obnovljeni tramvaj bude suštinski „na zračni vod“, tj. NE na baterije. Proizvodnja el. baterija ima veliki negativni učinak na okoliš, jer zahtjeva rudnike (često otvorenog kopa) i pripremu („pranje“ u posebnim bazenima s prilično velikom potrošnjom vode) čime jako devastiraju okoliš.   OPASKA: a) ako se zbog konzervatorskih razloga npr. ne bi na nekim dijelovima trase kros stari dio grada bilo dozvoljeno napajanje zračnim vodom, tada se može ići na kombinaciju da tramvaj bude i na zračni vod i na el. baterije. Stručnjaci iz poduzeća „KONČAR“ su potvrdili da je to sasvim izvodljivo rješenje.  b) ako bi vibracijama tramvaja na nekim dijelovima tramvajske trase mogla štetiti jako starim zgradama u starom gradu, na tim dijelovima bi se izgradio poseban protuvibracijski kolosijek.  - Podatak iz istraživanja u U.K. glede sigurnosti  Prema Andew Braddock-u iz UK Tram-a, a prema istraživanjima nesreća koja su u U.K. proveli RAIB i Croydon tram od 2005. glede usporedbe sigurnosti raznih sredstava javnog prijevoza putnika, proizlazi da su putnici:  15 puta sigurniji ako putuju tramvajem nego autobusom,  24 puta sigurniji ako putuju autobusom nego automobilom.   * Za prijevoz putnika kruzera sa terminala (kada dođe do realizacije Terminala za kruzere bilo na Vallelungi bilo na lukobranu) do npr. Arene i natrag lako je shvatiti koji kaos u prometu izaziva karavana od 20-30 autobusa, za razliku od npr. 3 garniture tramvaja koje voze po kolosijeku, a ne po cesti.   2.2. Glede razmišljanja da se željeznički kolosijek po Rivi prekrije npr. asfaltom ili nekim drugim sredstvom (\*) ili čak potpuno odstrani i time ga pretvoriti u preferencijalni koridor za autobuse gradskog javnog prijevoza putnika smatramo da :  dokle god postoji i najmanja vjerojatnost/mogućnost oživljavanja aktivnosti u Brodogradilištu ULJANIK; dokle god postoji mogućnost oživljavanja aktivnosti u carinskoj zoni Luke Pula; dokle god postoji proizvodnja u Tvornici cementa – po nama – MORA OSTATI U FUNKCIJI postojeći željeznički kolosijek! Njegova funkcionalnost ne smije ničim biti dovedena u pitanje, niti ičim umanjena, niti na bilo koji način narušena. To vrijedi za sam kolosijek, ali i za sve njegove funkcionalne dijelove i opremu (npr. skretnice). Navedeni željeznički industrijski kolosijek mora bezuvjetno biti potpuno u funkciji.  (\*) O takvoj podlozi svakako treba voditi računa zbog izvanrednih situacija i potreba npr. posebnih cestovnih vozila (vatrogasaca, vozila hitne pomoći, milicije i sl.), ali to treba kombinirati s trasom za tramvaj i s trasama za biciklističko-romobilske i pješačke staze koje trebaju biti u paraleli s tramvajskim kolosijekom. To zato što se po rivi pruža samo jedan željeznički kolosijek, što je nedovoljno (glede širine) za dvosmjerni promet gore navedenih posebnih preferencijalnih cestovnih vozila.  2.3.Ako i malo vjerujemo u činjenicu da će se „kad-tad“, ali možda to bude i sasvim skoro, „nešto“ ipak dogoditi na Muzilu. To veliko područje našega grada mora biti povezan kvalitetnom, brzom, ekološki najprihvatljivijom i po kapacitetu putnika adekvatno dimenzioniranim prometnim sredstvom. S obzirom da on predstavlja više od 20% površine grada, moglo bi to teorijski značiti da će tamo („na ovaj-ili-onaj način“) boraviti desetak tisuća osoba. Njih će trebati dnevno prebacivati u centar grada i nazad. Vodeći računa i o njegovoj udaljenosti od centra grada, te na činjenicu postojanja tzv. „Muzilskog istmusa (prevlake)“ na području između restorana „Gina“ i Vergarole karavana autobusa koja će biti potrebna za to prometno povezivanje ne izgleda baš najprihvatljivije rješenje. *(Opaska: ako bi se, k tome, povrh toga, na lukobranu realizirao terminal za velike kruzere prevoziti autobusima 2.000 – 3.000 izletnika do Arene naprosto ne bi bilo moguće. Grad bi se, u prometnom smislu, potpuno paralizirao).*  2.4. Ako i malo vjerujemo u činjenicu da će se „kad-tad“, ali možda to bude i sasvim skoro, „nešto“ ipak dogoditi na sjevernoj obali dugog pulskog zaljeva (Vallelunga, Monumenti, Štinjan , SRC Hidrobaza, možda čak i Fažana). To veliko područje našega grada mora biti povezano kvalitetnom, brzom, ekološki najprihvatljivijom i po kapacitetu putnika adekvatno dimenzioniranim prometnim sredstvom. S obzirom da on predstavlja veliku površinu i znatno je dug, moglo bi to teorijski značiti da će tamo („na ovaj-ili-onaj način“) boraviti pet do desetak tisuća osoba. Njih će trebati dnevno prebacivati u centar grada i nazad. Svakako je efektno trasu učiniti najracionalnijom i novom – dakle uskom tramvajskom prugom uzduž sjeverne obale pulskog zaljeva (po obali). Time se ostvaruje snažna karika, čak preduvjet „ … povratka Pule svom moru …“. Ne može se govoriti o povratku moru ako se Vallelungi, Monumentima, Štinjanu , SRC Hidrobazi prilazi s leđa po gornjoj cesti.  2.5. Ako i malo vjerujemo u činjenicu da će se „kad-tad“, ali možda to bude i sasvim skoro, sve jača biti nužnost povezivanja jakog turističkog središta Medulina ( nekoliko puta je bio među prvih pet turističkih centara naše zemlje) efikasnim i brzim prometnim sredstvom s Pulom – nameće se rješenje da to bude tramvajskom prugom od Pragrande do Campanoža. Pa možda i do budućeg trajektnog pristaništa za Cres/Lošinj u uvali Kuje/Ližnjan.  2.6.Već danas autobus koji povezuje međunarodnu zračnu luku Pula i grad zbog zakrčenja prometa na prometnici od Štancije Peličeti do velikog rotora kod Arube, pa zbog istog krkljanca prometa po ulici 43 Istarske divizije, pa kolapsa na Rivi ne izgleda baš niti najmanje prihvatljivo rješenje. Istovremeno se uz tu zakrčenu prometnicu nalazi željeznički kolosijek koji je gotovo pa neiskorišten za prigradski putnički promet.   1. ZA KRAJ - PRIJEDLOG   U svrhu provođenje gore navedenih i opisanih rješenja u Proračun za 2023. godinu unosi se:  a) nova stavka po nazivom „ Izrada dokumentacije razrađenog idejnog rješenja južne polovice Gradske tramvajske simetrale sjever-jug“ u iznosu od =9.000,oo Eura. Na eksplicitno pitanje koju stavku umanjiti kako bi se „oslobodila“ sredstva za ovu novu stavku, naš je prijedlog da se to postigne brisanjem (u potpunosti) stavke:  „POGLAVLJE: NERAZVRSTANE CESTE; Trg Republike = 199.085,00 Eura (nastavlja se i u 2024.)“,  kao i eventualno smanjenjem iznosa stavke:  „POGLAVLJE: NERAZVRSTANE CESTE; „Merulićeva ulica =170.305,00 Eura (nastavlja se i u 2024.).“  b) nova stavka po nazivom „ Izrada studije izvodljivosti za cijelu kombiniranu tramvajsko-željezničku mrežu Pule i njene okolice (misli se na krak za Fažanu/Valbandon-Pula, Vodnjan/Galižana-Pula, međunarodna zračna luka/Valtura-Pula i Medulin/Ližnjan-Pula)“ u iznosu od =450.000,00 Kuna.  *Alternativa: nova stavka po nazivom „ Izrada studije izvodljivosti za gradsku tramvajsku simetralu sjever-jug“ (ne zaboravljajući prilikom izrade ove „umanjene“ studije voditi računa o utjecaju kojeg na nju ima cijela kombinirana tramvajsko-željeznička mreža Pule i njene okolice) u iznosu od =300.000,00 Kuna.*  Na eksplicitno pitanje koju stavku umanjiti kako bi se „oslobodila“ sredstva za ovu novu stavku, naš je prijedlog da se to postigne brisanjem (u potpunosti) stavke:  „POGLAVLJE: NERAZVRSTANE CESTE; Trg Republike = 199.085,00 Eura (nastavlja se i u 2024.)“,  kao i eventualno smanjenjem iznosa stavke:  „POGLAVLJE: NERAZVRSTANE CESTE; „Marulićeva ulica = 170.305,00 Eura (nastavlja se i u 2024.).“  Privitak : - s*kenirane fotografije i članci iz novina.*   * *Gradska tramvajska simetrala sjever-jug* * *Tramvajska mreža (oblika slova „X“)* | Prijedlog se ne prihvaća.  Kao što je najavljivano pokrenute su pripreme aktivnosti vezane uz postupke izmjena i dopuna prostornih planova u koju su svrhu planirana i dostatna sredstva u proračunu. Predmetni će se prijedlog slijedom navedenog, razmatrati u tom procesu te ukoliko se ocijeni prihvatljivim, na odgovarajući način i integrirati u planska rješenja. Stoga u tu svrhu nije potrebno osiguravati dodatna financijska sredstva.  Uz navedeno realizaciju kružnog čvorišta na Trgu Republike, uz sanaciju Marulićeve ulice, ocjenjujemo kao projekt od iznimnog značaja u segmentu rješavanja prometne problematike na području grada. Vrijeme provedbe, zbog zahtjevnosti projekta (financijski, građevinski i organizacijski) planira se kroz dva proračunska razdoblja, a sredstva predviđena u 2023. godini ključna su za provedbu postupka nabave za izvođenje radova i sklapanje ugovora pa bi njihovo smanjenje/brisanje onemogućilo planiranu dinamiku realizacije.  Predloženo je smanjenje u potpunosti stavke Trg Republike u iznosu od 199.085,00 EUR te eventualno smanjenje iznosa stavke Marulićeva ulica koja je planirana u iznosu od 170.305,00 EUR.  Navedene stavke predložene se za smanjenje i u provom prijedlogu Naziv prijedloga: Ukidanje prometnica i identifikacija pješačke zone i u drugom prijedlogu *Brisanje stavke Trg Republike* te na tako predloženi način nije precizno definiran iznos koji se želi smanjiti u kojem prijedlogu.  Isto tako u ovom je prijedlogu dostavljeno pod b) nova stavka Izrada studije izvodljivosti za cijelu kombiniranu tramvajsko-željezničku mrežu Pule i njene okolice (misli se na krak za Fažanu/Valbandon-Pula, Vodnjan/Galižana-Pula, međunarodna zračna luka/Valtura-Pula i Medulin/Ližnjan-Pula)“ u iznosu od 450.000,00 kuna te Alternativa: nova stavka po nazivom „Izrada studije izvodljivosti za gradsku tramvajsku simetralu sjever-jug“(ne zaboravljajući prilikom izrade ove „umanjene“ studije voditi računa o utjecaju kojeg na nju ima cijela kombinirana tramvajsko-željeznička mreža Pule i njene okolice) u iznosu od 300.000,00 kuna.  Prijedlozi za uvođenje novih stavki predloženi su u kunama, dok su iznosi za smanjenje stavki predloženi u EUR, što nije ispravno budući su iznosi i povećanja i smanjenja trebali biti predloženi u EUR budući se Proračun Grada Pule za razdoblje 2023-2025. donosi u EUR. |
| 7. | Livio Nefat  Udruga Akademija zdravog življenja | Zaprimljen 02.11.2022.  Naziv prijedloga: *Ucrtavanje kolosijeka na Vallelungi* dopune, kompletiranje, ucrtavanje u prostorne planove Grada Pule-Pola   1. UVODNA KONSTATACIJA   *„Pula se mora okrenuti moru. Ona je mediteranski grad koji živi - na*  *trgovima, i to nije logično.“* Gradonačelnik F. Zoričić, Glas Istre od  19.X.2022. str. 9. To *„… okrenuti moru“* se svakako odnosi i na veliko, dugo područje sjeverne obale pulskog zaljeva koje je sada skoro bez ikakvih sadžaja i bez ikakvih dužobalnij komunikacija.   1. OBRAZLOŽENJE PRIJEDLOGA, KOMENTAR, RJEŠENJE i ZAKLJUČAK   Projekt obnavljanja tramvajskog prometa u Puli predviđa stvaranje tramvajske mreže koja je po obliku i dimenzijama prilagođena veličini i potrebama grada Pule. Mreža će se realizirala po fazama tako da bi se nakon prve linije (gradske tramvajske simetrale sjever-jug koja je kičma cjelokupne mreže) osposobljavale i uključivale u promet pojedinačne druge dionice. Druga linija, najvjerojatnije, bi bila dionica ona prema međunarodnoj zračnoj luci Pula. Treća linija će biti (najvjerojatnije) ona uz sjevernu obalu dugog pulskog zaljeva. Prolaziti će kroz područje Vallelunge, uz rt Guc (tj. Terminal za kruzere = Strateški projekt Vlade RH), pa kroz Monumente (veliki nautički centar –marine) itd.  Na području Vallelunga nalazi se osnovni kolosijek koji je izvorno bio spojen s kolosijecima željezničkog kolodvora Pula. Taj je spoj (cca 70 m) odstranjen izgradnjom ulice 119 brigade HV. No, desetak metara prije mostića (gledano iz smjera ulice prema potočiću), pa po mostiću i dalje po Vallelungi postoji omanja mreža željezničkih kolosijeka. Sve skupa je u dosta lošem stanju, ali se nesumnjivo i dovoljno jasno vide kolosijeci (i ono što je od njih ostalo). Suštinski tamo je jedan osnovni kolosijek (dužine cca 1,1 km) koji se pruža uz samu obalu. Od njega se naziru odvojci prema nekim radionicama, prema nekoliko gatova, te još jedan duži kolosijek (cca 0,5 km) koji je paralelan s osnovnim kolosijekom. On započinje kod dodatnog unutrašnjeg ogradnog zida, a pruža se u području velikih zidanih skladišta municije iz doba Habsburškog carstva. Trasa je jasna, tucanik je u solidnom stanju, ali su ukradene i odneseni tračnice i pragovi. Ukupna duljina svih kolosijeka iznosi cca 2,o km.  S obzirom da je Vallelunga (kao i cijeli sjeverni obalni dio pulskog zaljeva) bila vojna zona, u GUP-u grada Pule nije ucrtano ništa od svih tih kolosijeka. Gore navedena i opisana mreža željezničkih kolosijeka je vrijedna infrastruktura na području grada i kao takva – s obzirom da postoji – je nužno ucrtati ju u GUP grada Pule. I to kako samo po sebi iz očitih razloga, tako i zbog činjenice da predstavlja važnu kariku buduće tramvajske mreže grada koja će omogućiti prometno i svekoliko drugo integriranje cijelog područja sjevernog obalnog dijela pulskog zaljeva u tkivo grada kojemu povijesno i fizički pripada., te koje je logično područje širenja i razvoja našega grada u skoroj budućnosti. Osim toga na području Vallelunge (konkretno na rtu Guc/Punta Aguzzo) je predviđena izgradnja brodskog putničkog terminala – strateški projekt Vlade RH. Spajanje tog putničkog terminala za brodske putnike sa tračničkom mrežom omogućilo bi njegovo povezivanje tramvajem sa središtem Pule, a eventualno lakom željeznicom s međunarodnom zračnom lukom Pula. Time bi se stvorio efikasan multimodalni prometni HUB: zrakoplovi-željeznica-brodovi.  Osim ucrtavanja prethodno snimljene mreže svih kolosijeka u samoj Vallelungi bilo bi mudro ujedno ucrtati nekadašnji tračnički spoj s kolosijekom K.7. željezničkog kolodvora Pula (taj kolosijek siječe ulicu 119 brigade HV) koji će se morati ponovo položiti kako bi se mreža na Vallelungi ponovo spojila s mrežom tračnica na kolodvoru. Također cca na polovici trase kroz Vallelungu bilo bi korisno predvidjeti (tj. ucrtati) tramvajsko stajalište (perončić). Slijedeće stajalište je na Terminalu za putničke brodove na rtu Guc. Crtež u privitku dočarava jasno ovaj prijedlog.  Bilo bi uputno ujedno ucrtati u GUP i nastavak tramvajske linije i kroz Monumente (veliki nautički centar –marine).   1. ZA KRAJ PRIJEDLOG   U svrhu provođenje predmetnog prijedloga navedenih geodetskih snimanja i ucrtavanja u prostorne planove grada u Proračun za 2023. godinu se unosi nova stavka po nazivom „Geodetsko snimanje i ucrtavanje kolosijeka na Vallelungi“ u iznosu od =15.000,oo Eura.  Na eksplicitno pitanje koju stavku umanjiti kako bi se „oslobodila“ sredstva za ovu novu stavku, naš je prijedlog da se to postigne brisanjem (u potpunosti) stavke:  „POGLAVLJE: NERAZVRSTANE CESTE; Trg Republike = 199.085,00 Eura (nastavlja se i u 2024.)“, kao i eventualno smanjenjem iznosa stavke:  „POGLAVLJE: NERAZVRSTANE CESTE; „Marulićeva ulica = 170.305,00 Eura (nastavlja se i u 2024.).“  Privitak : Situacija tramvajske trase s ucrtanim Strateškim projektom Vlade RH – Terminalom za putnički promet na rtu Guc. | Prijedlog se ne prihvaća.  Kao što je najavljivano pokrenute su pripreme aktivnosti vezane uz postupke izmjena i dopuna prostornih planova u koju su svrhu planirana i dostatna sredstva u proračunu. Predmetni će se prijedlog slijedom navedenog razmatrati u tom procesu te ukoliko se ocijeni prihvatljivim na odgovarajući način i integrirati u planska rješenja. Stoga u tu svrhu nije potrebno osiguravati dodatna financijska sredstva.  Uz navedeno realizaciju kružnog čvorišta na Trgu Republike, uz sanaciju Marulićeve ulice, ocjenjujemo kao projekt od iznimnog značaja u segmentu rješavanja prometne problematike na području grada. Vrijeme provedbe, zbog zahtjevnosti projekta (financijski, građevinski i organizacijski) planira se kroz dva proračunska razdoblja a sredstva predviđena u 2023. godini ključna su za provedbu postupka nabave za izvođenje radova i sklapanje ugovora pa bi njihovo smanjenje /brisanje onemogućilo planiranu dinamiku realizacije.  Predloženo je smanjenje u potpunosti stavke Trg Republike u iznosu od 199.085,00 EUR te eventualno smanjenje iznosa stavke Marulićeva ulica koja je planirana u iznosu od 170.305,00 EUR.  Navedene stavke predložene se za smanjenje i u svim dostavljenim prijedlozima te na tako predloženi način nije precizno definiran iznos koji se želi smanjiti. |
| 8. | Livio Nefat  Udruga Akademija zdravog življenja | Zaprimljen 02.11.2022.  Naziv prijedloga: *Izrada dokumentacije za ucrtavanje biciklističkog prstena i dvaju ulaza u grad*   1. UVODNA KONSTATACIJA   Prateći trendove u ekologiji ( glede CO2, zagađenja česticama i bukom) i mobilnosti u europskim gradovima, biciklističke staze su nužnost u svim gradovima, pa tako i u našem gradu. S time se već prije nekoliko godina započelo, ali ono što nedostaje je sveobuhvatni koncept (bolje reći MREŽA) biciklističkih staza.   1. DODATNI UVOD i komentar autora prijedloga   Prema saznanjima Udruge AZŽ u izradi je projekt uspostavljanja biciklističke staze od Muzila do lučice Delfin. To bi bio južni dio (južni luk) biciklističkog prstena našeg grada.  Po obilaznici (ulici Prekomorskih brigada) su već izgrađeni (na žalost međusobno NEpovezani) djelići (dioničice) biciklističkih staza. To bi bio istočni dio (istočni luk) biciklističkog prstena Pule. Taj luk završava na nadvožnjaku iznad željezničke pruge.  Da bi se biciklistički prsten zatvorio potrebno je predvidjeti i ucrtati još i zapadni dio (zapadni luk). On započinje na novoj petlji koja će se izgraditi do sadašnjeg željezničkog nadvožnjaka koja mora predvidjeti spajanje biciklističkih staza obilaznice s Partizanskim putom, odnosno s ulicom 119. Istarke brigade HV na Mandraču. Od tog mjesta dalje biciklistička staza (pišemo u jednini, ali smatramo da su dvije staze – u svakom smjeru po jedna) vodi po novoj nasutoj rivi uz postojeće željezničke kolosijeke najbliže moru (koji su predodređeni da budu TRAMVAJSKI KOLOSIJECI), pa prema Veslačkom klubu, pa po gradskom dijelu rive, pa sve do glavne pošte.  Kod glavne pošte se biciklističke ceste račvaju tako da jedna nastavlja prema Arsenalskoj ulici, a druga skreće prema Danteovom trgu. Ona po Arsenalskoj ulici „okupira“ nogostup uz zid Uljanika i ide sve do Tvornice cementa. Nakon toga se spaja s biciklističkom stazom Muzila. Drugi krak nakon Danteovog trga ide prema kazalištu, tržnici i u Južnom prometnom HUB-u (kod zgrade OZ CROATIA) se spaja s biciklistikom stazom kroz Pragrande (koja, usput, dijeli Pulu na dvije polovice).  Glede dva ulaska biciklističkih staza grad, misli se na onaj kroz Pragrande (u privitku crtež koji jasno to dočarava) – to je nazovimo ga jugoistočni biciklistički ulaz, te onaj kroz Mandrač – nazovimo ga sjeverozapadni.  OPASKA br. 1. : na crtežu biciklističke staze kroz Pragrande račvanje kod zgrade Županije i strelice koje iz njega izlaze uzeti samo načelno (a NE kao definitivno rješenje), jer će glavno račvanje biti u Južnom prometnom HUB- kod zgrade OZ CROATIA.  gdje god su biciklističke staze u paraleli (njihove trase) sa trasom tramvajskog kolosijeka predlažemo da se izgradi i treća taza – pješačka – kako prikazuje presjek triju staza u privitku.   1. ZA KRAJ - PRIJEDLOG   U svrhu provođenje gore navedenih i opisanih rješenja u Proračun za 2023. godinu unosi se:  nova stavka po nazivom „ Izrada dokumentacije za ucrtavanje biciklističkog prstena Pule s dva ulaza u grad“ u iznosu od =15.000,oo Eura. Na eksplicitno pitanje koju stavku umanjiti kako bi se „oslobodila“ sredstva za ovu novu stavku, naš je prijedlog da se to postigne brisanjem (u potpunosti) stavke:  „POGLAVLJE: NERAZVRSTANE CESTE; Trg Republike = 199.085,00 Eura (nastavlja se i u 2024.)“,  kao i eventualno smanjenjem iznosa stavke:  „POGLAVLJE: NERAZVRSTANE CESTE; „Merulićeva ulica =170.305,00 Eura (nastavlja se i u 2024.).“  Privitci: *skenirani crtež južnog ulaska biciklističke staze u središte grada (kroz Pragrande) i Presjek triju paralelnih staza: tramvajske, biciklističke i pješačke.* | Prijedlog se ne prihvaća.  Slažemo se da je projektiranje, izgradnja, kao i regulativno uvođenje biciklističkih staza na području grada nužnost koju nalažu trendovi u ekologiji i smjernice razvoja mobilnosti u europskim gradovima.  U tom kontekstu intenzivno promišljamo o razvoju biciklističkih staza na području grada Pule: razvijamo/gradimo biciklističku stazu na vanjskom gradskom prstenu - Ulici Prekomorskih brigada, u sklopu projekta uređenja zone Pragrande planiramo istu povezati sa centrom grada, isto tako, kako i sami navodite, planiramo istu nadograditi stazom Lungo bike (financiranje izrade projektne dokumentacije prijavljeno na NPOO) koja će se uz more protezati do Muzila, kod projektiranja rekonstrukcije pojedinih prometnica (npr. Rekonstrukcija ulice Sv. Polikarpa) planira se i realizacija biciklističke staze u sklopu planirane rekonstrukcije, a sukladno smjernicama postavljenim važećim planovima, koji su već postavili osnovnu mrežu za razvoj biciklističke infrastrukture na području njihova obuhvata, dok će eventualne korekcije istih trasa biti obuhvaćene izmjenama planova za koje je procedura već pokrenuta, te za isto nije potrebno osiguravati dodatna sredstva.  Uz navedeno realizacija kružnog čvorišta na Trgu Republike, uz sanaciju Marulićeve ulice, projekt je od iznimnog značaja u segmentu rješavanja prometne problematike na području grada. Vrijeme provedbe, zbog zahtjevnosti projekta (financijski, građevinski i organizacijski) planira se kroz dva proračunska razdoblja a sredstva predviđena u 2023. godini ključna su za provedbu postupka nabave za izvođenje radova i sklapanje ugovora pa bi njihovo smanjenje /brisanje onemogućilo planiranu dinamiku realizacije.  Predloženo je smanjenje u potpunosti stavke Trg Republike u iznosu od 199.085,00 EUR te eventualno smanjenje iznosa stavke Marulićeva ulica koja je planirana u iznosu od 170.305,00 EUR.  Navedene stavke predložene se za smanjenje i u svim dostavljenim prijedlozima te na tako predloženi način nije precizno definiran iznos koji se želi smanjiti. |
| 9. | Livio Nefat  Udruga Akademija zdravog življenja | Zaprimljen 02.11.2022.  Naziv prijedloga: *Izrada dokumentacije za prostorno i prometno rješenje za ucrtavanje dvaju HUB-ova (sjeverni i južni)*   1. UVODNA KONSTATACIJA   Prateći trendove u ekologiji ( glede CO2, zagađenja česticama i bukom) i mobilnosti u europskim gradovima, prema našem viđenju stvari, našem gradu su potrebna dva prometna HUB-a (čvorišta) : jedan (nazovimo ga „sjeverni“) na „širem“ području oko Željezničkog kolodvora, a drugi (nazovimo ga „južni“ ) na području Trga Republike, odnosno kod zgrade OZ-a CROATIA prema Marsovom polju, odnosno prema Pragrande.   1. DODATNI UVOD i komentar autora prijedloga   Prema saznanjima i prijedlozima Udruge AZŽ u HUB-ovima bi trebali biti slijedeći sadržaji:   1. U SJEVERNOM HUB-u „KOLODVOR“:   - Međunarodni vlakovi  - zračna luka Pula  - prigradska željeznica  - Parkiralište na otvorenom  - info-punkt grada  - Hidroavioni  - Tramvaj  - međunarodni i međugradski autobusi  - Taxi stanica   * Brodice lokalnog prometa po vodenom trgu Pule * Bicikli, romobili, pješačke staze * Razni ugostiteljski sadržaji  1. U JUŽNOM HUB-u „PRAGRANDE“:  * parkirališta na otvorenom * tramvaj * linije gradskih autobusa * linije prigradskih autobusa * taxi stanica * bicikli, romobili, pješačke staze * razni ugostiteljski sadržaji * info punkt  1. ZA KRAJ - PRIJEDLOG   U svrhu provođenje gore navedenih i opisanih rješenja u Proračun za 2023. godinu unosi se:  nova stavka po nazivom „ Izrada dokumentacije za prostorno i prometno rješenje za ucrtavanje dvaju HUB-ova (čvorišta) u bazne dokumente Grada Pule“ u iznosu od =20.000,oo Eura. Na eksplicitno pitanje koju stavku umanjiti kako bi se „oslobodila“ sredstva za ovu novu stavku, naš je prijedlog da se to postigne brisanjem (u potpunosti) stavke:  „POGLAVLJE: NERAZVRSTANE CESTE; Trg Republike = 199.085,00 Eura (nastavlja se i u 2024.)“,  kao i eventualno smanjenjem iznosa stavke:  „POGLAVLJE: NERAZVRSTANE CESTE; „Merulićeva ulica =170.305,00 Eura (nastavlja se i u 2024.).“  Privitci: *skenirani crtež sjevernog HUB-a „KOLODVOR“* | Prijedlog se ne prihvaća.  Kao što je najavljivano pokrenute su pripreme aktivnosti vezane uz postupke izmjena i dopuna prostornih planova u koju su svrhu planirana i dostatna sredstva u proračunu. Predmetni će se prijedlog slijedom navedenog razmatrati u tom procesu te ukoliko se ocijeni prihvatljivim, na odgovarajući način i integrirati u planska rješenja. Stoga za navedenu svrhu nije potrebno osiguravati dodatna financijska sredstva.  Uz navedeno realizacije kružnog čvorišta na Trgu Republike, uz sanaciju Marulićeve ulice, ocjenjujemo kao projekt od iznimnog značaja u segmentu rješavanja prometne problematike na području grada. Vrijeme provedbe, zbog zahtjevnosti projekta (financijski, građevinski i organizacijski) planira se kroz dva proračunska razdoblja, a sredstva predviđena u 2023. godini ključna su za provedbu postupka nabave za izvođenje radova i sklapanje ugovora pa bi njihovo smanjenje/brisanje onemogućilo planiranu dinamiku realizacije.  Predloženo je smanjenje u potpunosti stavke Trg Republike u iznosu od 199.085,00 EUR te eventualno smanjenje iznosa stavke Marulićeva ulica koja je planirana u iznosu od 170.305,00 EUR.  Navedene stavke predložene se za smanjenje i u svim dostavljenim prijedlozima te na tako predloženi način nije precizno definiran iznos koji se želi smanjiti. |
| 10. | Livio Nefat  Udruga Akademija zdravog življenja | Zaprimljen 02.11.2022  Naziv prijedloga: *Izrada potrebne dokumentacije za proširenje gazišta korijena LUKOBRANA i za tramvajski kolosijek od tvornice cementa do tako proširenog gazišta korijena lukobrana*   1. UVOD   Pulski lukobran je impozantna građevina izgrađena početkom prošlog stoljeća. Zbog početka I. svjetskog rata nije u potpunosti dovršen. Vlasti država koje su slijedile (Italija, pa Jugoslavija) nisu ništa napravile za lukobran. Nisu ga dovršile, nisu ga popravljale i nisu ga održavale. Danas je stanje svakako još gore. Vrijeme je za njegovu temeljitu obnovu.  Dva su problema razlogom što se predlaže kako u nazivu prijedloga piše, tj. izrada potrebne dokumentacije za proširenje gazišta korijena LUKOBRANA i za tramvajski kolosijek od tvornice cementa do tako proširenog gazišta korijena lukobrana. Prvi problem je višegodišnje nastojanje da se sanira pulski lukobran; Drugi problem je nemogućnost da na novi Terminalu za kruzere na rtu Guc (strateški projekt Vlade RH) samostalno (bez nekoliko remorkera) pristanu najveći kruzeri.  Uzrok prvog problema je veliki novčani iznos kojeg, po svemu sudeći, Grad Pula ne može izdvojiti iz svojih izvora. No, za taj dio problema projekt potoji.  Uzrok drugog problema je blizina otoka Uljanik i otočića Sv. Andrija u odnosu na putanju za vez na gatu planiranog terminala za kruzere na rtu Guc i ogromne dimenzije velikih i najvećih kruzera. Taj terminal je projektiran za mogućnost pristajanja kruzera na tri veza. Za pristajanje kruzera dužine 300 metara biti će potrebna 3, a možda čak 6 remorkera. To je veliki problem i veliki trošak. Više meritornih osoba je izrazilo velikih rezervi u tom smislu.   1. RJEŠENJE uočenih problema je izgraditi Terminal za velike (i najveće) kruzere na lukobranu!   Ništa ne smeta da Pula ima (će imati) dva terminala za kruzere: jedan za manje kruzere na rtu Guc u gradskoj luci, a drugi za velike i najveće kruzere, na lukobranu. To nije neobično u lukama.  Pri tome treba: - Dovršiti lukobran u čitavoj svojoj duljini.   * Sanirati, popraviti i posložiti sve što treba na njegovoj osnovnoj strukturi za što postoji projekt. * Proširiti gornju platformu (gazište) kako bi imala potrebnu širinu za cestovna vozila i za kolosijek za tračnička vozila (tramvaj/vlak). Za to proširenje NE postoji projekt, ali postoji idejno rješenje koje je izradilo isto poduzeće koje je priredilo dokumentaciju za popravak i sanaciju lukobrana. To se, u prvoj fazi, odnosi samo za prvih 300 metara korijena lukobrana (dakle NE za cijeli lukobran). * Dograditi elemente za vezivanje kruzera i sve druge potrebne „bočne“ zaštite i strukture. * Na korijenu lukobrana (predio zvan Smokvica/Punta figo) izgraditi potrebne pristanišne zgrade za putnike (za čekiranje, kontrole, čekaonice i druge potrebne, tipične sadržaje). * Od tvornice cementa (gdje prestaje željeznički kolosijek) duž obale južnog dijela pulskog zaljeva projektirati trasu tramvajsko-željezničkog kolosijeka sve do i po proširenom gazišta lukobrana.   S dva terminalima za kruzere, s infrastrukturom i kapacitetima za prihvat kruzera svih veličina, sa zračnom lukom koja je od njih udaljena svega desetak kilometara, s autoputom koji stiže do grada, sa željezničkom infrastrukturom koja spaja i servisira oba terminala, s vlakovima na vodik koji povezuju Pulu sa svim važnim centrima Habsburškog luka (Munhen, Beč, Prag, Bratislava, južna Poljska, Budimpešta, …) Pula može postati ključno putničko čvorište (naravno i Home Port) kruzing turizma za cijeli Jadran.  Glede realizacije projekta svakako je potrebno paralelno s radovima pripreme dokumentacije (izvedbene i za apliciranje na Fondove EU) aktivirati marketinške aktivnosti tj. predstaviti oba projekta najvažnijim brodarskim kompanijama i na najvažnijim sajmovima za kruzing turizam na svijetu, te uspostaviti načelnu suradnju s najzainteresiranijima.   1. ZA KRAJ - PRIJEDLOG   U svrhu provođenje gore opisanih rješenja u Proračun za 2023. godinu unosi se nova stavka pod nazivom „Izrada dokumentacije za proširenje gazišta korijena LUKOBRANA i za tramvajski kolosijek od tvornice cementa do i po tako proširenom gazištu korijena lukobrana“ u iznosu od =140.000,00 kuna. Na eksplicitno pitanje koju stavku umanjiti kako bi se „oslobodila“ sredstva za ovu novu stavku, naš je prijedlog da se to postigne brisanjem (u potpunosti) stavke:  „POGLAVLJE: NERAZVRSTANE CESTE; Trg Republike = 199.085,00 Eura (nastavlja se i u 2024.)“,  kao i eventualno i smanjenje iznosa stavke:  „POGLAVLJE: NERAZVRSTANE CESTE; „Marulićeva ulica  =170.305,00 Eura (nastavlja se i u 2024.).“ | Prijedlog se ne prihvaća.  Upravo radi značaja ovog infrastrukturnog objekta, prvenstveno u kontekstu sigurnosti ali i kontekstu „prvog dojma“ pri ulasku u naše lučko područje, recentno su intenzivirane aktivnosti vezane uz iznalaženje mogućih izvora financiranja ovog iznimno zahtjevnog projekta što se očituje kroz građevinsku, ali i financijsku zahtjevnost koja se, u ovom trenutku, procjenjuje na preko 17 milijuna eura.  Navedeno je bilo razlogom za konzultacije s predstavnicima Uprave za EU fondove i strateško planiranje pri Ministarstvu mora, prometa i infrastrukture u čijoj je nadležnosti predmetni zahvat.  Prethodno navedeno govori u prilog činjenici da Grad Pula prepoznaje iznimnu važnost ove građevine, a dosadašnjim aktivnostima i pokazao inicijativu te će i dalje provoditi aktivnosti kako bi se planiran, nužan zahvat rekonstrukcije, čim prije realizirao.  U kontekstu predloženog smanjenja Proračuna ističemo da realizaciju kružnog čvorišta na Trgu Republike, uz sanaciju Marulićeve ulice, ocjenjujemo kao projekt je od iznimnog značaja u segmentu rješavanja prometne problematike na području grada. Vrijeme provedbe, zbog zahtjevnosti projekta (financijski, građevinski i organizacijski) planira se kroz dva proračunska razdoblja, a sredstva predviđena u 2023. godini ključna su za provedbu postupka nabave za izvođenje radova i sklapanje ugovora pa bi njihovo smanjenje/brisanje onemogućilo planiranu dinamiku realizacije.  Predloženo je smanjenje u potpunosti stavke Trg Republike u iznosu od 199.085,00 EUR te eventualno smanjenje iznosa stavke Marulićeva ulica koja je planirana u iznosu od 170.305,00 EUR.  Navedene stavke predložene se za smanjenje i u svim dostavljenim prijedlozima te na tako predloženi način nije precizno definiran iznos koji se želi smanjiti.  Isto tako u ovom je prijedlogu dostavljeno unosi se nova stavka pod nazivom „Izrada dokumentacije za proširenje gazišta korijena LUKOBRANA i za tramvajski kolosijek od tvornice cementa do i po tako proširenom gazištu korijena lukobrana“ u iznosu od =140.000,00 kuna.  Prijedlog za uvođenje nove stavke predložen je u kunama, dok su iznosi za smanjenje stavki predloženi u EUR, što nije ispravno budući su iznosi i povećanja i smanjenja trebali biti predloženi u EUR budući se Proračun Grada Pule za razdoblje 2023-2025. donosi u EUR. |
| 11. | Livio Nefat  Udruga Akademija zdravog življenja | Zaprimljen 02.11.2022  *Izrada potrebne dokumentacije za PUNIONICE za el. autobuse*   1. UVODNA KONSTATACIJA   Prema informacijama koje imamo u Udruzi AZŽ Gradu Puli stiže uskoro određeni broj autobusa pogonjenih energijom iz električnih baterija. Ta vozila nužno trebaju punionice.   1. KOMENTAR I RJEŠENJE   Trenutno nam nije poznato na koje linije će prometovati ovi električni autobusi. To će ovisiti o potrebama i odluci PULAPROMETA. Može se pretpostaviti (iz nužne opreznosti) da to neće biti na više linija, nego da će njihova koncentracija biti na jednoj, vrlo vjerojatno na dvije, a maksimalno na tri linije. Ipak će ti električni autobusi biti, na neki način, ogledni primjerci na kojima će se testirati eventualnu širu primjenu takvih ili sličnih autobusa sa električnim baterijama kao pogonom.  Čini nam se da je za očekivati da će se prednost u uvođenju ovih autobusa dati prigradskim linijama i to onima s najmanjim brojem stajališta uzduž linije, jer se zbog fizikalnih zakona najviše energije troši na pokretanje vozila iz mirujućeg stanja.  Za autobuse te jedne, vjerojatno dvije, a maksimalno tri linije će trebati predvidjeti (kasnije i instalirati) izvjestan broj punionica. Vođeni tehničkom logikom to će svakako biti na početnoj i krajnjoj točki linija na kojima će saobraćati. PULAPROPMET nema jako duge linije, pa najvjerojatnije neće trebati postaviti punionice „negdje između“ tih dviju točaka. Ipak, iz nužnog opreza (opet po našem mišljenju) će trebati predvidjeti (NE odmah i izgraditi) i najadekvatnije „rezervno“ mjesto za punionice duž razmatranih i projektiranih linija.     1. ZA KRAJ - PRIJEDLOG   U svrhu provođenje gore opisanih rješenja u Proračun za 2023. godinu unosi se nova stavka pod nazivom „Izrada dokumentacije za smještaj i priključak na električnu mrežu punjača baterija električnih autobusa“ u iznosu od =14.000,oo Eura. Na eksplicitno pitanje koju stavku umanjiti kako bi se „oslobodila“ sredstva za ovu novu stavku, naš je prijedlog da se to postigne brisanjem (u potpunosti) stavke:  „POGLAVLJE: NERAZVRSTANE CESTE; Trg Republike = 199.085,00 Eura (nastavlja se i u 2024.)“,  kao i eventualno i smanjenje iznosa stavke:  „POGLAVLJE: NERAZVRSTANE CESTE; „Marulićeva ulica  =170.305,00 Eura (nastavlja se i u 2024.).“ | Prijedlog se ne prihvaća.  Postupak nabave novih autobusa u nadležnosti je gradskog td Pulapromet d.o.o., a koje će, u ovisnosti o broju i veličini autobusa koji će biti nabavljeni, planirati izgradnju potrebnih punionica u sklopu sadašnje, odnosno buduće remize.  Uz navedeno realizaciju kružnog čvorišta na Trgu Republike, uz sanaciju Marulićeve ulice, ocjenjujemo kao projekt od iznimnog značaja u segmentu rješavanja prometne problematike na području grada. Vrijeme provedbe, zbog zahtjevnosti projekta (financijski, građevinski i organizacijski) planira se kroz dva proračunska razdoblja, a sredstva predviđena u 2023. godini ključna su za provedbu postupka nabave za izvođenje radova i sklapanje ugovora pa bi njihovo smanjenje/brisanje onemogućilo planiranu dinamiku realizacije.  Predloženo je smanjenje u potpunosti stavke Trg Republike u iznosu od 199.085,00 EUR te eventualno smanjenje iznosa stavke Marulićeva ulica koja je planirana u iznosu od 170.305,00 EUR.  Navedene stavke predložene su za smanjenje i u svim dostavljenim prijedlozima te na tako predloženi način nije precizno definiran iznos koji se želi smanjiti. |
| 12. | HDZ | Zaprimljen 03.11.2022.  Predlažemo slijedeću promjenu u Proračunu Grada Pula – Pola za 2023. - 2025. godinu  **POVEĆANJE RASHODA**  Program 3009 Zaštita graditeljske baštine  Aktivnost / Projekt Analiza, priprema i izrada projektne dokumentacije za obnovu Lukobrana u Pulskom zaljevu  Izvor financiranja 7.1. Prihodi od prodaje ili zamj.nef.imovine i nakn.s nas.osig.  Oznaka skupine ekonomske klasifikacije i naziv  Konto 42; Rashodi za nabavu proizvedene dugotrajne imovine  Predloženi iznos za povećanje: 100.000,00 EUR  Novi iznos rashoda: 100.000,00 EUR  **SMANJENJE RASHODA**  Program 3009 Zaštita graditeljske baštine  Aktivnost / Projekt K309007 Pragrande  Izvor financiranja 7.1. Prihodi od prodaje ili zamj.nef.imovine i nakn.s nas.osig.  Oznaka skupine ekonomske klasifikacije i naziv  Konto 42; Rashodi za nabavu proizvedene dugotrajne imovine  Predloženi iznos za smanjenje: 100.000 EUR  Novi iznos rashoda: 100.000 EUR  OBRAZLOŽENJE:  Rekonstrukcija Pulskog lukobrana višegodišnje se predstavlja kao projekt od šireg interesa ali do sada nisu provedene bitnije aktivnosti. Iako isti nije u vlasništvu Grada Pula bilo bi važno pokazati inicijativu provedbe projekta rekonstrukcije Pulskog lukobrana a za punu realizaciju Projekta početi pregovore s Vladom Republike Hrvatske. Obnovu Pulskog Lukobrana potrebno je provesti prvenstveno radi sigurnosti plovnih objekata koji su izloženi havariji ukoliko isti popusti, ali je, ne manje važno, potrebno promijeniti vizuru našeg Grada, kako s kopna tako i s mora, posebno u ovo vrijeme rasta nautičkog turizma. | Prijedlog se ne prihvaća.  Upravo radi značaja ovog infrastrukturnog objekta, prvenstveno u spomenutom kontekstu sigurnosti ali i kontekstu „prvog dojma“ pri ulasku u naše lučko područje, recentno su intenzivirane aktivnosti vezane uz iznalaženje mogućih izvora financiranja ovog iznimno zahtjevnog projekta što se očituje kroz građevinsku ali i financijsku zahtjevnost koja se, u ovom trenutku, procjenjuje na preko 17 milijuna eura.  Navedeno je bilo razlogom za konzultacije s predstavnicima Uprave za EU fondove i strateško planiranje pri Ministarstvu mora, prometa i infrastrukture u čijoj je nadležnosti predmetni zahvat.  Prethodno navedeno govori u prilog činjenici da Grad Pula prepoznaje iznimnu važnost ove građevine a dosadašnjim aktivnostima i pokazao inicijativu te će i dalje provoditi aktivnosti kako bi se planiran, nužan zahvat rekonstrukcije, čim prije realizirao.  U kontekstu predloženog smanjenja Proračuna za realizaciju planiranog Kapitalnog projekta Pragrande treba istaknuti njegovu stratešku važnost u kontekstu prilagodbe klimatskim promjenama iz kojeg je razloga i naveden kao jedan od značajnijih projekata Prioriteta „Zeleni urbani prostor“, Mjere „Obnova i očuvanje urbanog prostora i krajobraza na temeljima zelene tranzicije“.  Veličina i zahtjevnost realizacije projekta iziskuju i značajna financijska sredstva kako u pripremi (dokumentacija) tako i u realizaciji pa je stoga, priprema dokumentacije u partnerstvu sa Pula Herculaneom prijavljena na NPOO u sklopu poziva „Priprema projektno tehničke dokumentacije za projekte u području digitalne transformacije i zelene tranzicije“.  No obzirom na za sada neizvjesne rokove u kojima bi se provelo predmetno financiranje oportunim je ocijenjeno provesti postupak odabira najkvalitetnijeg rješenja uređenja lokacije provedbom javnog natječaja, a isto koristiti kao podlogu za daljnje aktivnosti izrade projektne dokumentacije za što su i planirana sredstva u 2023. godini. |
| 13. | HDZ | Zaprimljen 03.11.2022.  Predlažemo slijedeću promjenu u Proračunu Grada Pula – Pola za 2023. - 2025. godinu  **POVEĆANJE RASHODA**  Program 4007 Socijalna skrb  **Aktivnost / Projekt A407001 Pomoć socijalno ugroženoj kategoriji građana – povećanje naknade za novorođenčad Grada Pula**  Izvor financiranja 1.1. Opći prihodi i primici  Oznaka skupine ekonomske klasifikacije i naziv  Konto 32; Materijalni rashodi  Predloženi iznos za povećanje: 115.927,00 EUR  Novi iznos rashoda: EUR  **SMANJENJE RASHODA**  **Program 1001 Javna uprava i administracija**  Aktivnost / Projekt A101014 Potpore medijima  Izvor financiranja 1.1. Opći prihodi i primici  Oznaka skupine ekonomske klasifikacije i naziv  Konto 35; Subvencije  Predloženi iznos za smanjenje: 30.000,00 EUR  Novi iznos rashoda: 100.000,00 EUR  **Program 1001 Javna uprava i administracija**  Aktivnost / Projekt A101012 Gradske manifestacije  Izvor financiranja 1.1. Opći prihodi i primici  Oznaka skupine ekonomske klasifikacije i naziv  Konto 32; Materijalni rashodi  Predloženi iznos za smanjenje: 40.000,00 EUR  Novi iznos rashoda: 40.000,00 EUR  **Program 1001 Javna uprava i administracija**  Aktivnost / Projekt A101016 Informatizacija  Izvor financiranja 1.1. Opći prihodi i primici  Oznaka skupine ekonomske klasifikacije i naziv  Konto 32; Materijalni rashodi  Predloženi iznos za smanjenje: 30.000,00 EUR  Novi iznos rashoda: 78.523,00 EUR  **Program 4008 Zdravstvo i veterinarstvo**  Aktivnost / Projekt A408003 Pula zdravi grad  Izvor financiranja Opći prihodi i primici  Oznaka skupine ekonomske klasifikacije i naziv  Konto 32; Materijalni rashodi  Predloženi iznos za smanjenje: 15.927,00 EUR  Novi iznos rashoda: 0,00 EUR  OBRAZLOŽENJE:  Pitanje natalitetne politike jedno je od onih suštinskih prilikom razmatranja o zajednici i društvu u kojem danas živimo. Negativni prirodni priraštaj kojem smo svjedoci unutar RH kao i unutar naših lokalnih zajednica možemo pokušati balansirati boljom natalitetnom politikom odnosno izdašnijom financijskom potporom za novorođenčad. Kako bi adekvatno reagirali na negativan prirodni priraštaj, te u konačnici pomogli mladim obiteljima na području Grada Pule u nezavidnim financijskim i geopolitičkim vremenima, čvrstog smo stava kako je potrebno povisiti naknade za novorođenu djecu unutar Grada Pule.  Predlaže se povećanje potpore sa sadašnjih 1.000,00 kn (132,72 eura) za prvo, ali i uvećanje potpore za svako slijedeće dijete na slijedeći način:   * 2.000,00 kn (266,67 eura) za prvo dijete * 3.000,00 kn (400,00 eura) za drugo dijete * 5.000,00 kn (666,67 eura) za treće i svako iduće dijete   Smatramo prihvatljivim:   * skidanje aktivnosti „Pula zdravi grad“ jer se navedeni program provodi već dugi niz godina i kao takav morao je postati samo-održiv te * umanjenje iznosa za navedene aktivnosti jer smo mišljenja da je negativan prirodni priraštaj u ovom trenutku ozbiljniji problem. | Prijedlog se prihvaća.  Prihvaća se povećanje rashoda za povećanje naknade za novorođenčad međutim smanjenje nije moguće iz predloženih programa, odnosno aktivnosti, zbog već preuzetih obveza i planiranih aktivnosti u 2023. godini.  Predloženo je povećanje rashoda za novorođenačke potpore u iznosu od 100.000,00 EUR smanjenjem rashoda za slijedeće aktivnosti/projekte:  Potpore medijima, Pulski inovacijski centar, Zvjezdarnica Monte Zaro, Komunalne i druge usluge.  Upravni odjel za društvene djelatnosti i mlade pristupit će izradi nove Odluke o socijalnoj skrbi Grada Pule u kojoj će uvrstiti prijedlog povećanja novorođenačkih potpora. |
| 14. | HDZ | Zaprimljen 03.11.2022.  Predlažemo slijedeću promjenu u Proračunu Grada Pula – Pola za 2023. - 2025. godinu  **POVEĆANJE RASHODA**  Program 3005 Izgradnja  **Aktivnost / Projekt Sanacija krova sportskog centra Pattinaggio**  Izvor financiranja 4.1. Prihodi za posebne namjene  Oznaka skupine ekonomske klasifikacije i naziv  Konto 42; Rashodi za nabavu proizvedene dugotrajne imovine  Predloženi iznos za povećanje: 170.305,00 EUR  Novi iznos rashoda: 170.305,00 EUR  **SMANJENJE RASHODA**  **Program 3005 Izgradnja**  Aktivnost / Projekt K305063 Marulićeva ulica  Izvor financiranja 4.1. Prihodi za posebnenamjene  Oznaka skupine ekonomske klasifikacije i naziv  Konto 42; Rashodi za nabavu proizvedene dugotrajne imovine  Predloženi iznos za smanjenje: 170.305,00 EUR  Novi iznos rashoda: 0,00 EUR  OBRAZLOŽENJE:  Zbog vitalne važnosti za odgoj i mlade, kao i za normalno funkcioniranje cijelog niza sportskih društava i klubova potrebno je neodgodivo uvrstiti u proračun Grada Pule za 2023. godinu sanaciju krova na sportskom centru Pattinaggio s obzirom da je riječ o objektu koji služi sportskom odgoju te amaterskom, poluamaterskom i profesionalnom sportu. Provedbom ovog kapitalnog projekta u potpunosti će se omogućiti ostvarivanje ciljeva iz tekuće aktivnosti „Pula zdravi grad“ (organizacija slobodnih aktivnosti građana), čime aktivnost postaje samo-održiva odnosno nije potrebno daljnje subvencioniranje Grada Pule.  Smatramo da se aktivnost planirana za sanaciju Marulićevu ulicu može ukloniti iz Plana za 2023. godinu obzirom da je u obrazloženju navedeno kako se radi o nepotpunom iznosu sredstava za njenu obnovu te da će se ista nastaviti u 2024 godini, stoga smatramo prihvatljivim cijelu aktivnost prebaciti u 2024 godinu. | Prijedlog se ne prihvaća.  Sportski centar Pattinaggio nesporno je ključan za razvoj sportske infrastrukture te kako i spominjete, ostvarenje cilja iz aktivnosti „Pula zdravi grad“.  Međutim, obzirom na njegova položaj te kapacitet lokacije, upravo u kontekstu stvaranja preduvjeta za „samo-održivost“, oportunim se ocjenjuje kroz najavljen postupak izmjena i dopuna GUP-a Grada Pule, stvoriti planske preduvjete za realizaciju šireg spektra djelatnosti što uključuje sport, parkirne kapacitete ali i eventualno druge djelatnosti/sadržaje koje bi mogle doprinijeti postizanju spomenutog cilja.  U tom se smislu predložena aktivnost sanacije krova građevine koja zahtjeva značajniju obnovu u ovom trenutku ne procjenjuje prihvatljivom.  Nasuprot tome sanacija Marulićeve ulice, kao nastavak realizacije kružnog čvorišta na Trgu Republike, projekt je od iznimnog značaja u segmentu rješavanja prometne problematike na području grada. Vrijeme provedbe, zbog zahtjevnosti projekta (financijski, građevinski i organizacijski) planira se kroz dva proračunska razdoblja a sredstva predviđena u 2023. godini ključna su za provedbu postupka nabave za izvođenje radova i sklapanje ugovora pa bi njihovo smanjenje /brisanje onemogućilo planiranu dinamiku realizacije. |
| 15. | Rukometni klub Arena | Zaprimljen 04.11.2022.  Predlažemo slijedeću promjenu u Proračunu Grada Pula – Pola za 2023. - 2025. godinu  **POVEĆANJE RASHODA**  Program 4005 Razvoj sporta  Aktivnost / Projekt Kapitalni projekt: Natkrivanje vanjskog rukometnog igrališa SRC Veruda  Izvor financiranja Izvor 7.1. PRIHODI OD PRODAJE ILI ZAMJ.NEF.IMOVINE I NAKN.S NAS.OSIG.  Oznaka skupine ekonomske klasifikacije i naziv  3 Rashodi poslovanja  38 Ostali rashodi  Predloženi iznos za povećanje: 250.00,00 EUR  Novi iznos rashoda: 5.022.529 EUR  **SMANJENJE RASHODA**  Program \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Aktivnost / Projekt\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Izvor financiranja \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Oznaka skupine ekonomske klasifikacije i naziv \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Predloženi iznos za smanjenje: \_\_\_\_\_\_\_\_\_\_\_\_\_ EUR  Novi iznos rashoda: \_\_\_\_\_\_\_\_\_\_\_\_\_ EUR  OBRAZLOŽENJE:  Sportska infrastruktura ne prati potrebe sporta i sportskih udruga grada Pule, naročito dvoranskih sportova u kojem poseban problem ima rukomet. Grad Pula ima vrlo malo dvorana koje imaju teren rukometnih dimenzija i u kojima se može omogućiti rad rukometnim sportskim udrugama. Trenutno je rukometu jedino na raspolaganju Dom sportova Mate Parlov koji uz rukomet koriste i udruge čija pravila natjecanja krovnih udruga i stupanj natjecanja zahtjeva organiziranje utakmica u Domu sportova Mate Parlov te se tim udrugama moraju osigurati i potrebni termini za trening u toj dvorani. Time su već za seniorski uzrast zauzeti svi termini pogodni za trening mlađih dobnih skupina koje ujutro idu u školu te mogu samo u popodnevnim satima imati organizirane treninge. Uz tu dvoranu, samo za najmlađe dobne skupine - mini rukomet, rukomet ima na raspolaganju još termine u dvorani OŠ Veli Vrh.  Da bi se stvorili minimalni potrebni uvjeti za rad rukometnih udruga predlažemo da se u proračun Grada Pule za sljedeću godinu predvidi natkrivanje vanjskog rukometnog terena uz pripremu odgovarajuće podloge. Najekonomičnije bi bilo natkriti vanjski teren SRC Veruda uz dvoranu Doma sportova Mate Parlov čime bi se dobio pomoćni teren rukometnih dimenzija dok bi se za sportaše koristile svlačionice dvorane. Natkrivanje bi se izvelo kao montažna sportska hala sa ciljem stvaranja preduvjeta za trening mlađih dobnih skupina. Time bi se uz minimalnu investiciju, čija se procjena kreće do 250.000,00 € osigurali minimalni uvjeti za razvoj rukometa. Za usporedbu dok mlađi kadeti i kadeti u Puli imaju osiguranu satnicu u dvorani od maksimalno tri sata tjedno (tri termina od sat do maksimalno sat i 15 minuta) njihovi vršnjaci s kojima se trebaju natjecati imaju minimalno dvostruki, a neki i trostruki broj termina. Za razliku od Pule koja ima dvije dvorane rukometnih dimenzija, od kojih se u jednoj odvija isključivo program košarke, grad Poreč ima na raspolaganju 7 dvorana rukometnih dimenzija što u sklopu školskih objekata, što u vlasništvu grada i u vlasništvu hotela.  Za sva dodatna pitanja stojimo vam na raspolaganju: ured@rk-arena.hr | Prijedlog je dostavljen van roka, te isti nije ni razmatran. |